CELEX: C2005/205/38
Language: hu
Date: 2005-08-20 00:00:00
Title: Az Elsőfokú Bíróság ítélete 2005. június 15. a T-186/04. sz. az Spa Monopole, compagnie fermière de Spa SA/NV kontra a Belső Piaci Harmonizációs Hivatal (védjegyek és formatervezési minták) (OHIM) ügyben (Közösségi védjegy – Felszólalási eljárás – SPAFORM közösségi szóvédjegy bejelentése – SPA és SPA THERMES korábbi szóvédjegyek – A felszólalás részbeni elutasítása – A 2868/95/EK rendelet 18. szabályának (1) bekezdése)

20.8.2005   
            
            
               HU
            
            
               Az Európai Unió Hivatalos Lapja
            
            
               C 205/21
            
         
      AZ ELSŐFOKÚ BÍRÓSÁG ÍTÉLETE
   
   2005. június 15.
   a T-186/04. sz. az Spa Monopole, compagnie fermière de Spa SA/NV kontra a Belső Piaci Harmonizációs Hivatal (védjegyek és formatervezési minták) (OHIM) ügyben (1)
   
   (Közösségi védjegy - Felszólalási eljárás - SPAFORM közösségi szóvédjegy bejelentése - SPA és SPA THERMES korábbi szóvédjegyek - A felszólalás részbeni elutasítása - A 2868/95/EK rendelet 18. szabályának (1) bekezdése)
   (2005/C 205/38)
   Az eljárás nyelve: angol
   A T-186/04. sz. ügyben, az Spa Monopole, compagnie fermière de Spa SA/NV (székhelye: Spa [Belgium], képviseli: L. de Brouwer, E. Cornu, E. De Gryse és D. Moreau) kontra a Belső Piaci Harmonizációs Hivatal (védjegyek és formatervezési minták) (OHIM) (képviseli: G. Schneider, meghatalmazotti minőségben), másik fél az OHIM fellebbezési tanácsa előtti eljárásban és beavatkozó az Elsőfokú Bíróság előtt: a Spaform Ltd (székhelye: Southampton [Egyesült Királyság], képviseli: J. Gardner és A. Howard barristers), az OHIM negyedik fellebbezési tanácsának a Spa Monopole, compagnie fermière de Spa SA/NV és a Spaform Ltd közötti felszólalási eljárással kapcsolatos 2004. február 25-i határozata (R 827/2002-4. sz. ügy) ellen benyújtott keresete tárgyában, az Elsőfokú Bíróság (második tanács), tagjai: J. Pirrung elnök, N. J. Forwood és S. Papasavvas bírák, hivatalvezető: B. Pastor hivatalvezető-helyettes, 2005. június 15-én meghozta ítéletét, amelynek rendelkező része a következő:
   
               1)
            
            
               A Belső Piaci Harmonizációs Hivatal (védjegyek és formatervezési minták) OHIM negyedik tanácsának 2004. február 25-i határozatát (R 827/2002-4. sz. ügy) részben megsemmisíti annyiban, amennyiben az megállapítja, hogy a Benelux államokban 389 230 számon lajstromozott SPA védjeggyel kapcsolatban a közösségi védjegyről szóló, 1993. december 20-i 40/94/EK módosított tanácsi rendelet 8. cikkének (5) bekezdése alapján benyújtott felszólalás elfogadhatatlan.
            
         
               2)
            
            
               A keresetet ezt meghaladóan elutasítja.
            
         
               3)
            
            
               Az OHIM maga viseli a saját és a felperes költségeit.
            
         
               4)
            
            
               A beavatkozó maga viseli saját költségeit.
            
         
      (1)  HL C 201., 2004.8.7.